Zeusz és Mnémoszüné esküvőjén — így meséli 
Pindarosz, a Kr. e. V. században élt görög költő — 
a vőlegény megkérdezte az istenektől, hogy mire 
volna szükségük. Azok azt válaszolták, hogy 
olyan lényeket szeretnének, akik dicsőítik őket. 
Zeusz és Mnémoszüné kilenc napon át tartó 
szenvedélyének gyümölcsei a Múzsák lettek, 
akiknek a feladata az istenek magasztalása, és akik 
az embereknek , feledést hoznak a bajokra, nyu- 
galmat a gondban" 


A Kr. e. VIII. században Hésziodosz így beszéli el 
a nászt és a Múzsák születését: 


, Zeusz Kronidésznak Píeriában szülte meg őket 
Mnémoszüné, az Eleuthér lejtőjén ki királynő, 

s ők hoznak feledést a bajokra, nyugalmat a gondban. 
Mert szerelemben töltött bölcs Zeusz véle kilenc éjt, 
távol a többi haláltalanoktól szent nyoszolyáján, 

és hogy az év elmúlt és évszakok új sora indult, 
fogytak a holdak s teljes lett nagy száma napoknak, 
Mnémoszüné megszülte kilenc egyforma leányát, 
kik csak az énekkel gondolva a gondot elűzik, 
legmagasabb hófödte olümposzi csúcs közelében." 


Az antik felfogás szerint a Múzsák a költői tudás 
forrásai. Mint Homérosznál: 

S most, Múzsák, ti beszéltek: olümposzi bérceken éltek, 
istennők vagytok, s mindent jól látva ti tudtok, 

míg minekünk csak hírhallásunk, semmi tudásunk..." 


Egy ismerősen ismeretlen úr országába elértem, 


léptem igazítva körbe-körbe néztem, úgy figyeltem. 


Kiválasztottam én a legmagasabb hegyet éppen, 
melynek jeges csúcsait hidegleléssel néztem, 

és ekkor értettem meg, hogy s miként lehet 
hidegre lelni vagy másokat hidegre tenni. 

A legmagasabb hegy gyomrába nézni vágytam. 

:Mi van veled? Hogy megy sorod? 
Mi késztetett, hogy megjelenj? 

Mi történt? Mondd el, mily dolog — 
vagy több? Akárhogyis legyen: 

mi van vagy lett, hová folyt el borod? 
Sorold el szépen itt nekem!" 


kllltutekő ! 


, Szüleim Mantovából mindaketten 

lombardok voltak: de már rég megholtam. 
Bár későcskén, sub Julio születtem, 

jó Augusztus alatt Rómában éltem, 

hívén a régi, hazug istenekben. 
Költő valék és versben elregéltem, 

mint menekült, míg nagy Ilion égett, 

Anchises jámbor magzata az éjben." 

Dante Alighieri 


Expozé 
Captatio benevolentiae 


Kérdéseidre válaszolni 

pontosan, szépen fogok. 

A verstől függ: miként forog 
egymásból kifejlő verssorokba, 

míg csak forgathatom őket erre, arra — 
csak úgy érdemes. 


Kérded talán, hogy miért kell a vers? 
Azért, hogy válaszom neked ne nyers, 
merő, kikészítetlen, nem csiszolt szavak 
vigyék, szürke, málló forgatag. 


A válasz nem hosszú, nem is rövid, 

s mint kézbe vett tőr: úgy hatol be szívedig. 
(Körmöd — meglásd - lerágod majd tövig. ) 
E kézben tartott könyvnek lapjain 

életre kelnek szavakból szőtt vásznaim. 
Ellebzsel rajtuk annyi rím, 

rögzítve, mint talpfára sín; 

van, hogy álruhát visel (nem értesít) — 
akár a hírneves Harún ar-Rasíd. 


A költő... 


Nézzük a szót: hadd fejtem fel fonalát a szövetből! 
A költő kelt — vágyat, pompát, szerelmet — 

egyre megy, a lényeg ez: 

álomba ringat, majd abból felébreszt; 

alvót, ki mélyen szunnyad, éber állapotba tesz. 
Felkelt egy érzést - mondom: felébreszt, 

az álom lágy paplanját félrehajtja, 
szemérmetlenül tárja fel, mi volt alatta. 

Tőle érzed, hogy felkelt a nap, 

azt is, ha nyugszik már aranyló pírja. 

Kelés van szíveden: őtőle fölfakad 

s már nem mérgez, nem fáj, mi mart; 

kelt tészta így kel meg, s lesz édes-jó a fánk 
farsang-időben, belésütött szalaggal ízlik ám. 
Pedig, hidd el, semmit nem csinál, és nem teremt 
olyat, mi eleinktől fogva nem lenne meg. 
Napvilágra jő, mi rejtve volt: így keletkezik derű. 
Nem létező vagy épp csak rejtező formákat ő 
létezőkként napvilágra hoz: ekképp ő a felfedő. 
Azt, mi eddig ráborult s alaktalan homályba bújt: 
kihozza onnan, ködvészt körűüle szertefúj, 
keltő-dalt dudorászva, mi köd volt, vonja derűbe. 
Fölkel, akár trónjáról a Hajnal, vagy Szemirámisz — 
az, kit a költő kelt-ébreszt fel az éjjeli ködből. 

Versem, mint mindig (ez törvényszerű), 
opálosan homályló vissza-fény csupán 
tárgyához képest: nem magába-forduló 
tökéletesség, és nem is részvéttelen derű. 


Ámde ottan, túl a nagyszobán, ebédbe fordult reggelim 


aranylevessel és egyébbel, plusz még pohár borok 
már intenek nekem - mégis jobb élni, így van-e? 


í 


Invokáció 


Nyújtsd segitőn a kezed, most kell az erőd meg az ihlet — 
máskor is eljöttél, mikor írásomra hajoltam. 

Szemrevaló verseskötetet vágyok kiadatni: 

Múzsa, segíts meg: verseket írok s költök e könyvbe. 
Verseimet ha világra segíted, a dal legyen édes! 


Jer közelebb, ide mellém, Múzsa, hajolj a szavamra! 
Nyújts védő kart, s csókkal erősítsd támogatásod — 
és véghezviszem akkor a terveim itten, e földön. 

S majd, ha elérkezik egyszer a bamba halál kusza réme: 
ő, de csak ő egyedül fog véget vetni dalomnak. 
Hogyha pedig suta álom ver költőnkre bilincset 
(lomha lidérc ez, szárnya-szegő, elis altat erővel) — 
jer közel, oldd el a béklyót, és fújd messze az álmot. 
Fújj kebelembe erőt, sugdoss a fülembe a dalból, 
hisz nálad van az összes rím, ritmus, meg az ének. 
Csordultig tele vagy, te ne sajnáld tőlem a verset — 


Múzsa, taníts te a költészetre, a mézizü dalra! 


Eljött az éj: megyek s mint gondolat jele 
fekszem vízszintben gondokkal tele. 

Fő gondom az lett, hogy fejezhető ki s be 

(kapd el rímnek ezt: Pyramus meg Thisbe) 
szövegcsém, mit írok általad s veled. 

Mily álmok jőnek, milyen álmot szül ma az éjjel: 
lidérceset, sutát — esetleg könnyeset? meséld el! 
Vagy hangtalan verem, fekete végtelen 

nyel álmot álmodóval lusta végeken? 

Csókvers Dánieltől Catullusig 


Alkalmi vers , Zsuzsánna és a vének" állásáról 


Ahogy Hans Castorp madame Chauchat testén, 
hadd lássunk át magunkon itt ez estén. 
J. A. 


Zsuzsánna: 

ő temérdek 

vágyat kelt és inspirál. 

Zsuzsánna jön s hevében 

büszkén ring ő tevéden — 

örömmel őt levédem, 

ring ő tovább tevéden. 

Zsuzsánna és a vének — 

ring csípője: tényleg ő: 

heve forró, rekkenő. 

És a vének? 

A vének ellenérvek. 

Sörre bor, de mindenkor — 

motyogva bömbölik, 

mikor s ha vénülünk, 

kifogyva már serünk, 

borasztal mellé huppanunk. 

Ki tudja, meddig kortyolunk, 

ha vénülésre fogtuk egyszer 

- nem mindegy, hogy egybeírva vagy külön -: 
vén ülésben bájos ifjú párzik édest; 
vagy vénülés kerülget, emlékem kísért. 
Kísértetekbe" nem hiszek — 

de érkezik: puhán suhogva száll fölém, 
emlékezem, s emlők közén nyugszik fejem, 

előtte símogat csókot lehel vet és arat 
nem egyet nem kettőt s nem háromat: 
ezerszer csókol ő. 


Mikor szokás ezrével csókot adni? 
Tevén ha ring: ekkor szokás madame Chauchat-t tapintani 

ott, hol a combütőér fut be, az arteria femoralisa vagy mi. 

A rím 


Párizsba szöktél hát el nesztelen .... 

Eközben én jajongásomba" vesztem el. 

Rovom soraim tapogatva, szemlesütve — 

nem nézek föl, de képernyőre meredve 
egymásba fűzött, pásszentos öltözékbe 

bújt rímek hadát küldöm egyre-másra ütközetbe. 
— Mértékkel csak: hisz elveszíti jellegét, 

mi mérték híján van, s koszolja küllemét. 


Versem! 

Se rímbuzgó ne légy, se rímtelen: 
tarts a rímbuzgárnak ellen, 

kísértsen bár -— nehogy te lépre menj. 
Mértékkel buzogj, de fesztelen. 

Hát itt van 


Jól tudtam én, hogy jönni fogsz, Zsuzsánna, 

és ha ezt vártad te rímnek itt: , hozsánna" 
lényegében eltaláltad; nemhiába 

vagy te Múzsa, zenébe bújva, muzsikás szavakba. 
Kedvünk töltése szívemet harapja 
érintésmentes lassú szerelemmel; 

rajongok érted telve sejtelemmel. 
Eldöntöttem: nem leszek gazember. 

Írok - mostanába mindennaponta 

(e szó nem volt még eddig) - ellovant a 
repülj-hajóm behúzatlan fékű hajósa, 

kacagva hajtja őt e költemény. 

Hány verslábat lép majd ez estén? 

Te nem találsz fogást a testén, 

hozzád nem érhet ő sem nappal, sem az estén. 
Mindennek - tudd meg - ellenére 

nincs olyan, hogy tesped, vagy nincs ellenérve. 


Befektetek magamba (némi pénz helyett) 
sok szót, karaktert, és ezekből verseket 
csinálok, egyberakott költeményt. 

Te örvendezz, és gyújts feléje fényt. 


I6 


Kimondhatatlan 


Mondd, ahogy csak te tudod, 

s én leírom (nem nagy dolog). 
Lelkembe vésd be, sírd el és kacagjál: 
hogy és mint volt az éjjel és belaktál 
testeddel, és a tested én is. 

Szerettél az éjjel engem, úgy-e? 
Álmodban, mondd, én merre jártam 
kéttornyú várad mely lakában? 
Öleltelek s te egyre rám szorítkozóbban 
adtad nekem, mihez nem érhet 

éber kezem vagy még mi kérhet. 

Ha így volt ez netán - attól te mondd el mégis, 
és egybevetjük s mink van összetesszük. 
Ezer meg egy csók andalogva 

mind elér, amíg mi társalogva 


szeretjük egymást forró nyárba. 

Rajongások 


No megvagy hát, madárka, jól van! 
Szállj fel s üzenj nekem, de holnap! 
(A holnapot a rím kedviért daloltam. 
Üzenhetsz énfelőlem már akár maholnap, 
vagy ha kedved és időd kitoltad 

- hogyan lehet kedvet s időt kitolni: 
fogalmam sincs, de rímnek ez jó holmi.) 
Rajongok - régen sokat jajongtam, 
ürességemtől volt, hogy kongtam, 

s bongtam én olyankor. 

Mostan tehát színes rajokból, 
hálószemekből és finom fonalból 
szövődnek álmaim, s rajongok, 
csordultig telten ontom 

reád, rózsám, ha mondom; 

beléd kívánom önteni 

amit csordultig őrzeni 

vágytam eddig s adhatom 

neked, mit isten adhatott. 

(Utolszor már - ha jól tudom — 

a béna harczfi mondhatott 

ilyet; te jobban tudhatod. 

Tudom.) 

Illatok a mélyben 


A tenger zúg s mélyből morajlik. 

Mit mond, miről beszél? 

Elmondom én, mi zajlik és mi szép. 
Ha tenger reng: bíborkák nyílnak-hajladoznak, 
a mélyben ott lent illatoznak 

(bár fönt nyílnak, mégis lehajolnak, 
ezért leszáll, ereszkedik reánk az illat). 
Mély bíborka, harmatozz ma! 
Rózsám, te nyílj ki ott lent. 

Rózsám, a szirmaid hamar 

tárd szét, és add nekem magad, 

hadd futosson tűz, mi olthatatlan, 
mint a katlan. 

Virágfakadás 


Fogd fel, virágom, én nyilam 

fényét, s tüzét tápláld, míg el nem illan. 
Reng a tenger ott a mélyben. 

Csakhogy nem a tenger az, mi renget. 
Rengeteg nagy — no ezt az egyet 
megengedem, de nem ő renget. 

Poszeidón rázza — nem a tengert, de a Földet. 
A felszínen ilyenkor fodrok üldögélnek egyre többen: 
serények ők, gyülekeznek, 

szaladnak és kergetőznek, 

futosnak, mint a lúdbőr s mint az illat 

jár, ha rám tekintesz most, e pillanatban. 
Pedig csak álmodtál engem karodban. 
Rózsa! feslő virágom vagy. 

A Rossz Virága, te! 

Nehogy kifakadj — de nem fogsz, 

annál ezerszer Jobb Virág vagy, 

semhogy ne értenéd (Pelopsz 

például, kit idecsaltam rímnek s nem hiába: 
hisz nem érti, hogy került oda). 

Mondo: te Rossz Virága, 

nekem te régtől drága — 

nem vagy itt sem ott hiába, 

álmodj akár karodba tartva 

ringatván, mintha gyerkőc volna 

ott pedig nem az, hanem lovag 
márpediglen olvatag, 

pokol-szemlélő lusta tag, 

kit elkísérsz választott útján 

boldogság-hozó utunk bejárván. 

Teszem kezem kezedbe, kart karodba öltve, és merészen 
csókolt ajkaink fűtik vérünk egészen 

addig, hogy ölre megy bennünk a vágy, mi részeg. 

Mit mond a tenger, mit hal — ni -— nem mer? 

Átalúszni föl s le, széltében, s végül kivetve 

a szárazon pihegve várni dagály hullámait nevetve, 

— vagy épp hevét: hiszen gejzír, ha forr a kedve. 

Csillapító olajok, tégelyben 


Az éj jelébe merítkezünk, 
nappalokba dolgozunk. 
Sohase volt ilyen jó dolgunk, 
tegyük össze ahány kezünk, 
ki-ki sajátját enszívére: 

eljutni eddig hogy megérte. 
Micsoda rím: Nancy vére 
folyjon patakba, nem is egybe 
és mederbe is terelje 

fiktív teremtés teste nedvét. 
Egy rím szökell és küldd a medvét 
az olvasóra: hadd szaladjon, 
mert látomás meg indulat 
küldi medvét s nem szimat 
Nancyre, ki úgy szalad, 

ahogy medvétől sem szabad. 


De te érted, olvasóm, 


hiszen régóta olvasol. 
Lehetnél bár az én tesóm — 

miért is ne, ha Beatrix 
,boldogít"" és fényt hoz is?" 


Testvérek csak titokban, éjjel 
szerethetnek, de kéjjel, szenvedéllyel. 


" Beatrix - , boldogító nő, Dante Beatricéjének latinra , visszafej- 
tett" alakja. 
"kt Lucifer" eredeti jelentése , fényhozó" volt; ennek analógiájára 
lehetne a latinban (nincs) a ,boldogsághozór"-t jelentő beatifer(us) 
melléknév. 

Nem mind harap, ami fénylik 


Medvém ne bántson téged, ne hagyd: 
brummog, rád mordul - meg nem harap. 
A rím kalapra kényszerítene, 

de ellenállok: most és itt ne 

tétessen rám egy fejfedőt. 

Hogy állna medvén egy kalap? 

Hogy nézne ki - nézd meg őt, 

rím nélkül lengess keszkenőt. 

A mámor hője rekkenő, 

hideg víz csobogva bökkenő. 


Lám: lelapult ez a vers, mint macska, ha fűbe" vadászik. 
Jó lesz így: félkész vagy tán egészen az. 
De jól értsd ám, mert hogyha nem: 
mindünket félelembe fojtogat 

a félreértés — erről persze nem lehet 

se szó, se gondolat, se tett. 

Mert azt hiszem - vagy csak szeretném 
hinni -, hogy viszonylag pontosat 

és pontosan szólott a versalany. 

Őt én küldtem neked, hogy csillapítni 
segéljen — és a versalany lapítni 

fog, ha kell, de hogyha nincs szükség — 
igény azonba volna rá, 

amint Ferencről el is hangzott: 

irígy volt és goromba 

Luci Ferkó (azomba) 

-— eztis jobban tudta, 


s az volt ott minden baj furcsa nyitja. 

Piros az ég 


Lecsókolom könyűid 
írok majd ha könnyű híd 
ível át a víz felett 

azon szállok köd megett 
ködmönömbe vad szelet 
gyömöszölt az istened 
vigyáz reám s arat keze 
vihart vet szellőt tesz bele 

Népies ének 


Mikor a nap feléled 

mondd mit hallok felőled 
bánatom szétszálazod 
mindegyik szálat áthuzod 
sötét hajadra rátűzöd 
ragyogni fogsz meg nem húzom 
ében hajad de megfogom 
gyöngéden én azt jól tudom 
hogy neked nem fáj dalom 

a pír szaladoz arcodon 
mosolyba fut szemed ragyog 
szóra nyílnak ajkaid legott 
csókot áhítoznak ezret ott 

Credo 


Hiszem, hogy jókor jöttél — 

vagy egy úr által küldettél. 

Az úr, kinek vendége már megvoltam 
(nehányszor tényleg nála voltam) : 
fiktív-imágós úr, kibe botlottam 

(ezért a ritmus is megbotlik, ahol ő van). 
Vártalak sokáig méla lesben, 

s ez édesíté méla kórom árva csendben. 
Tudod te, mi a méla kór? Nem oximóron. 
Ne tudd meg; te bízz csak bennem. 

Van sok ajtó, a hetedik te magad légy. 


Engem ami reprezentál — 

kék szakállam, 

és az ajtók, mikből nálam 

hét van, ha jól számoltam. 


27 


, halottjaim is itt-ott, egyre 
többen" 


Tudd és jegyezd meg, Zsuzsánna: 

a vén is ember, hogyha talán nemis 
árva. Volt egy vén az életemben. 
Olvasni-írni ő tanított: térdére 

vette e sorok íróját hatvanötbe" 
(vagy lehet, hogy "66-ba). 

Ó, hány halottam van már lent a 
sírba. Nem eresztenek, hiányoznak 
azóta. 

Ezért aztán, hogy én ne sírjak 

(vagy ha sírok is, könnyem ne varjak 
igyák fel vagy más koszlott madárraj 
) : őszülni kezdő főm írásra adtam én 
. Athéné úgy termett Zeusz fején, 
úgy pattant elő fejéből hirtelen, 
ahogy fejemből ugrottak az ötletek. 
Egyszerre mind éles kontúrral tűnt 
elő, mi megjelent lelkem szemében: 
az eszme volt, mi napvilágra 
tévedett. Ettől felderült nyomban 
kedélyem, 

és úgy volt már, akár a dalban és mesében: 


A princessz, világ szépe, fent a 


vártoronyban 

leereszté haját , hogy az ifjú 
herceg mássza meg , és abba 
kapaszkodva menjen föl hozzá, 
föl a toronyba - ha látni, hallani, 
tapintani akarja. 


Ölben 


Vihar volt az éjjel — most a csend ragyog. 
Messze látható a tenger öble, 

arra mintha gömbölyödne. 

Nem rázkódik már keble sem, 
hullám sem vágtat, nem teper színén, 
nem zokog, nem rázza sírás. 

Keble csitult, vihar leült, 

a vágy arcodra úgy kiült, 

hintázik kéjben és kevélyen. 

Arcod mosolyt terít magára — 
keblében engem hord virága. 


Kebel, mell, öböl vagy öl: 
gömbölyded s mind mosolyra tör. 

Májusi záporeső 


Nem győzöm eldalolni lelkem 
szeretkezéseinknek édes íze lettem 
áradsz véremben és piroslasz 

eremben pirkadó dalt így fakasztasz 
piros dalra gyújtod vérem 

lábad térdig mezítelen 

legyél enyém Zsuzsánna menten 

csak aztán nehogy fájjon neked minden 
ha mégis: szólj majd tenyeremre teszlek 


fájásodtól messze-messze viszlek 


30 


Háromság 


Talán inflálódik szavam — 

én attól félek, hogy tán mégsem élek; 
különösképpen ettől: hátha elhagy engem 

s elmegy, mi hajt és lassan fékez: tudnillik ő, az Ihlet 


Rajongásommal - kérdem én majd, hogyha elment — 
mi lett, mondd meg, hová lett, merre vitted? 

Hol van most, melyik csillag ő és merre villant? 

(és mit — hisz hátha celeb lett belőle; 

hiszed, ha nem - van példa bőven erre: 

Ovidiusnak Változásit lapozgasd egyelőre) 

Eltáncolt innen sebbel-lobban, de most hol van? 


Nádak erek és a többi illatos lidércek ... 

Hárman vannak ők, a mellük erek 

hálózzák; ha nem tudnád és nem is unnád, 
elmondom. Ők azok, furcsa szerzet mind: szirének 
(többes szám, nem , sziréna" ; mondom: három). 
Tehát: háromkirályoktól három leány van, 

mint megannyi kósza szfinx, úgy hajladoznak, 
táncukba rejtélyt énekelnek-hívnak—andalognak. 


Vermeim - magamba jajdulok - csak ásom. 

Ijedni nem kell; hogy félj, azt végképp nem javaslom. 
Rajongás fűti kályhám, benne ég el minden átok; 
rajongva izzik minden - élesebben látok. 

In memoriam Benvenuto Cellini 


Versemben úgy foglalsz helyet belül, 
mint ötvös kezében drágakő ha ül, 

ki kedvesének mellét úgy szoríta meg, 
hogy nem fáj - sőt a keble felnevet, 

s viszonzásul megfogja mind a két kezet. 
Az ékszerész a kedvesével oly merész — 
örvend a kedves: bátor az, meg tettrekész. 
Hívja őt ezért, mi másnak fel nem róható: 
a gyávaság a legrútabb, mit adhatol. 

Én a bájaidra rímet aggatok, tudod, 
milyet költő csak álmodhatna, hogy megad. 
Úgy szeret kezével, s végül megkapott. 


És ettől ékesen ragyogsz te is legott; 
ihol szívünk álmosdeden s bízón vacog. 

Tervezett fogantatás — 


vagy csak úgy jön 


Tudom, hogy bent ragadtam, 
és akkor folyton adtam 
labdákat - szerva pattan, 

és végül talán lecsaptam. 
Többet ne sírj miattam. 


Ha kell: inkább felsírok én, 

kacagj te könnyeden túl s víg legyél! 

Hidd el, hogy sírni könnyeidben bírok én; 
nevess velem s a könnyed én letörlöm, 
pennás kezembe mint edénybe töltöm 

s fogom fel el nem sírt könyűid rögtön. 


Tudod, mit volna jó, ha költeménybe tennék? 
Egy Infernót meg Purga-Tórát én leszednék 
(lego latinban és görögben , szedni" , válogatni"; 
én összeszedném művem és kiadni 

meg majd kiadja az, kinek most ez a dolga). 

S utána tenném Édent, hogyha megtalálom. 
Mert régen eltűnt, el is veszítettem. 

Mert már úgy volt, hogy nem volt mibe" hinnem. 
Eltűnt idők nyomát tapodni mertem. 

Csak hittem, hogy mi rég volt 

és kik régen éltek, mindig nekünk regéltek: 

meghívhatók s életre kelnek. 

Mit gondolsz erről Beatrix, te kedves lélek? 
Ha egyszer én magamnak elmeséllek, 

(mert mostanában édesmód én benned élek: 
beléd bújtam s ott jóérzéssel nézdegélek), 
Ezeregyéjszakás Beatrixomnak ezt regélem — 
regény vagy költemény lesz: nem is nézem. 

Látomás 


Mit láttam én a kertbe nemrég kinn az estvén: 

egy hatalmas varjú tollászkodott mozdulatlan testén. 
Ott állt: nagy volt, akár kivágott cseresznyefa tönkje. 
De ekkora egy varjú — mondd csak - hogy lehetne? 
Pedig még farka is volt, oldalról, ha néztem — 
ferdén lógatta, varjaknak szokásaképpen. 
Dolmányával takarta testét — talán fázott. 

Bár a nyár heve ezt valószínűtlenné tenni látszott. 
Csőre zöld s piros volt, fejebúbja mozdulatlan — 
állt, figyelt meredten és feketéllt ottan; 

nem károgott ugyan, de látható volt, 

ahogy baljóslat épp fogant fejében, 

vagy károgáshoz készült fontolgatva szépen. 

Ám a rímet, mit te vársz annak fejében, 

hogy mivel szuroksötét volt akkor - , ében" -, 

nem alkalmazzuk mégse. Jó, de mért nem? 

Mert nincs, nem volt, nem lesz a varjú ében, 

hiába jött e rím kapóra sűrű, sötét éjben: 

nem lesz a varjú ében, míg én a lét vizében 
lubickolok, verset mérek s rá rímet aggatok. 
Mondtam már, hogy feketéllett ott és akkor éppen. 
Sokáig nem mentem közel, nehogy zavarjam 

az én nagy feketéllő baljóslatú varjam ... 

Társas út 


Nem tudom, miért, de jó veled haladni síkon, 

vagy csónakon , repülj-hajóm"-mal vizek felett lebegni, 
vagy épp vizek mélyén felbugyborékolván a légbe, 
akárha ló hátán vinnélek messziségbe, 

vagy saját kis Cessna-gépen tájaink fölébe, 

vagy gyors autón száguldozni, Gelsamina! 


Ha andalgok vagy szárnyalok az égbe, 

szeret kezem, sőt akár ha el vagy hűlve 
szavamtól, ébenhajzatú leány — de nem Szirénke, 
nemis Szfinx: inkább egy Médea vagy Phaidra. 
Szeret kezem, ha ír: ez gyógyír arra. ... 


Mire? - ezt egy következő szövegben 
kigöngyölítem, evolválom egyvégben. 

Jó lesz ez így? Legyen jó, mert nekem jó, 

és gyanítom, hogy neked sincs ellenedre. 

Bejárjuk így a fél világot, meg is látod, merre 

a kedvünk így töltjük mi egymással, nevetve. 
Aztán a másik fél világot is bejárjuk sírdogálva. 
Nem lesz fehér folt köztünk és örömben iddogálva 
kortyoljuk levét árnyas szavaknak forró szívvel, 
verssel szítok tüzet fel hűvös-míves szenvedéllyel. 

Zsuzsánna és az álom 


Már várom én az estét, s majd az éj beültét, 
szó-ajándékaid hogy vidítsák lelkem. 

Úgy várok rád, mint csöppség anyja emlejére; 

úgy nevetnék rád s kacagnék mellre téve 

(de nem ám félretéve éhen-szomjan és tejetlen 
rendetlenségbe; zűrzavarba és fejetlen). 

Szép fehér melleden fél órát pihennem -— 

minden napra add meg nekem, Zsuzsánna! 

Az vagy, de sokkal több is, mint a többi vénnek. 
Szavakból szőjem, mint hogy , csak úgy" beszéljek. 
Hiszen csak egy, egyetlenegy dolog van itten. ... 

Én azt szövöm s ha már megszőttem, ráterítem 
válladra, vádlidig lenyúlón azt a szőttest, hogy takarjon, 
óvjon, de főleg lágyan rád omoljon, 

néha észvesztően simogasson, borzoljon a bőrön, 

s nem utolsósorban hogy jól álljon, rajtad jól mutasson. 


Kedves egy álom ez - íze a méznél is finomabban, 


selymesen öltöztet, táplál, simogatja gigámat — 
már nem kell tapogatni a verssoraim se sötétbe. 

Mondóka 


Ne hagyj el engem — 

cserébe azt ígérem, 

hogy mitikus fogok maradni. 
Nehézkedésem nem fogod harapni. 

Te érted minden szóm s elliptikus jelét. 
Elhagyni és kívánni, meghagyni és bevárni — 
mit hozhat néhány szó s vihet neked. 

Az érzésünk érzés marad, ha kedd 

van, vagy épp szerelmi sütőtök. 

Ez jól rímel majd: szerelemcsütörtök. 

Majd a dobszerdát ha kétszer is megérjük — 
tovább már nem szövöm, hisz éppen eddig értünk. 


38 


Önáltató elaltató 


Most elmegyek s elhálom álmát én igaznak 
holnap fügét mutassak istentelen gazoknak 
tudom hogy ez talán gyermekre vall most 

az álom eljön és mindjárt rám húz egy ólmost 
mármint nem ólombot jutott eszembe most 

Jelenés 


Jó volna végre megtanulni gépen írni nem két ujjal, 

van is hozzá applikáció; fogadnék rá, te megveted. 

Hiszen Múzsának app: mint medvén kalap, hiába lengeted. 
Sokszor úgy vagyok, hogy nincs idő tanulni. 

Mint most is: fontosabb mindazt, , mi jön" leírni, 
mint (nem két) fürge ujjal megtanulni végre írni. 
(Öntörvényem makacs: nem engedi, 

hogy azt tegyem, mit mások mondanak neki. 


A neki" -— én volnék magam, de puff neki!) 


Ha elvetem a sulykot és megüt vagy szíven talál, 
szorongok és szomorkodásom rúgkapál. 
Aggodalom kezd el kuvikolni belülről 

ám lecsitítom olyankor a vészmadarak szoritását; 
károgna vagy vijjogna akármennyit, ha lehetne — 
tapsolok egyet: már rebben, s menekülve eliszkol. 


Múzsa, te adj jelenést nekem, ülj ide, kérdezek én most: 


, Mondd, ha talán gordonkázó szavaimra hajolnál: 
eljönnél oda, hol nincsen, csak jelenés?" 


Válaszod így szól (jobbat aligha lehetne találni) : 
, Már közelíteni látom a szárnyas idő neszezésit. 
Vissza se tér az idő, meglásd: úgy repül el, 


mint valamely távolba igyekvő barna szemöldök — 
halk nevetéssel üzen: illan a nyár, meg a tél." 

Játék 


Én rátalálok gyönge ízre, elterelve 
verssorom hol erre, hol semerre. 

Várok én egész nap, hogy viduljak, 

s mit ha fürge ujjal gépeltem, bebújnak 
a bőr alá, és ott futosnak. 

Várom, hogy írjak addig és bizsergek. 
A messzeségből feketéllve kerget 
keszkenővel macskád el borodtól, 

mert benyalt borodba rontón. 

Nem ittam én borodba - hacsak nem egyszer, 
mikor te mellém ültél pincemélyi hittel. 
Akkor lehet (bár nem is bizonyított), 
hogy benyaltam vón borodba én ott. 


Tán elnézed nekem sületlen tréfám, 

mi ártatlan mint tréfa nem számolható el, 
ha önmagában áll - de hogyha versben 

fut végig: játszik olvasóval s macska-néppel. 

Kerékpáron 


Várom kíváncsian tekergő aggyal: 
gyémánttal kivert szíved mit mond szavakkal? 
Béka-show-ban redukál a rendszer;?" 

hogy melyik - el ne riasszon most ez egyszer. 
Tekeregni sokféleképp lehet: 

akár egy fára jól felcsavarodni, 

vagy erdő mélyén csatangolni, 

olasz-szlovén határra érni, 

biciklin ülve sötétből sötétebbe menni, 

az igaz úton tekerni, azon végigmenni 

s Koperbe aztán in finem betérni: 

éjszakás bringás kalandot hepiendre zárni. 


t Petőfi írta Goethéről az Úti levelekben: , Ennek az embernek gyé- 
mánt volt a feje, de szíve békasó." Lásd még alább a Víg tapaszta- 
lások című verset. 

Utazás a mélybe 
Világló látomások 


Világolásom szárnyaimmal ásom, 
vágyod nem ásatag hivalkodásom. 
Kérded tán - mit jelent ez? 
Elmondom én, nem kertelek. 


Világom szárnyakkal kiásom és virágba 
terítkezem, s merítkezőn szeret kezem. 
Ahhoz, hogy mélyre lássak: 

nem kell, hogy én legyek, ki ás vagy ásat — 
mindegy, ki ás. 

Mindegy, ki lát, csak végre lásson. 

Nem az kell hát, hogy én, de kell egy ember, 
ki láthatóvá lesz és hátranézni sem kell, 

nem tud, vagy nincs idő, se pénz, se víz, 

a versorokban gyönge íz. ... 

Ragyogsz te csillogó ezüstön égre holdas éjjel, 
magasba szállok egy felhő fölébe révedéssel. 
Egyre szállunk — nem Íkarosz, nem Daidalosz repül — 
magasból mélyre látok és a mélyből tátong, 
ásít ránk a hold. A földet átfogom, hisz álom 
segít, hogy lássam, sokkal pontosabban, 

hogy félnek ők, szeretnek, hangosak is abban. 

Csak hogy lásd: nem kell, hogy mélyre bújjak 
és onnan meséket úgy merítsek; 

nem kell ahhoz letűnnöm és a macskond" 
fúrópajzsát helyezni méla gáz-üzembe, 

teljes gőzerőt reátekerve, és bekapcsolt 
állapotba tartva jobb-, majd balkezembe 

- nem. 

Elég, ha szárnyamat kibontom, 

és téged biztonságba tudhat költő-énem, 
Gérüónt"" megszégyenítve biztatod hajóm. 


Pp 


A léghajón - , repülj hajóm!" — száguldunk egyre 


váll váll mellett, Beatrice és én karöltve. 


Eltűnt terekbe" nádak és erek — 

tűnt időbe, ádáz korba nézdelek. 

Rezsim rezsimre vált és lézengő szemek 
kifordulván, a gödreik kivetve, számüzött tekintetek. 
Ha jó magasra fellövöm: lát és szemre vételez. 
Egyre szélesebb, mi elterül: 


r [...] talán a legtöbb reménnyel kecsegtető modell[ ... ]. Sajnos 
kissé drága, de a hatás holtbiztos. Mi macskondnak nevezzük, a 
macska és a vakond szavak összevonásával. Lényegében egy föld 
alatti tankról van szó, amely ásókarmaival [...]" (A Macskafogó 
című filmben a közbeszerzési tárgyaláson az egerek likvidálására 
szakosodott cég mérnöke által adott termékleírás. ) 

"k A Pokol tizenhetedik énekében szerepel egy Geryon nevű köz- 
lekedési szörnyeteg, amely egy igen nagy teljesítményű tankhoz 
hasonlít, és ráadásul szárnyai vannak. Ez, miután a felettes hatóság- 
tól megkapta a megfelelő parancsot, hogy a két utast szállítsa le az 
alább elterülő nyolcadik körbe, felajánlja szolgálatait Danténak és 
Vergiliusnak." (Oszip Mandelstam: Beszélgetés Dantéról). Gerüón 
(görögül Gérüón) a görög mitológia háromfejű, háromtestű óriása. 
Dante az Isteni színjátékban csak a nevét tartja meg, és egészen más 
alakkal ruházza fel. Dante és Vergilius Gerüón hátán ereszkednek 
le a pokol mélyére. 

tájék hol tajtékoz, hol szendén s bávatag 
tekint elé, a köldökét szemléli csak. 
Elég! a szárnyam bontogatva készülök az útra. 


Összegzem hát a penzumot: 

nem kell lemenni mélyre, ásni ott, 

hogy megtudjuk: mi az, 

mi arrafelé színigaz, mi kavarog, 

s mi megy végbe ott, mily áramlások kergetőznek, 
mit tárolnak a kamrák, mit tartogatnak 
tigriseknek, mit kínálnak szelid őznek. 


Repülj magasba, hogy belásd a földet alattad, 

hogy mi vergődik lent ottan, 

mint lett oda emberek vetése, 

a vén cigány költője leinformálva, de nem megyünk oda 


Mi vergődik ott — megértettem, s hiszem, 

a szárnyalás idője jött el, az van most soron. 
Világló iroda-lomok jönnek s felmerülnek 
halálsorukról, életünk vizére ülnek. 
Szárnyam széttárva készül 

álmot valóra váltó szerzeménnyel — 

és szenvedéllyel fűti fel reményed. 
Tudnivágyásod kérdésre sarkall, 

mégpedig így, ezekkel a szavakkal: 


5, :. . Mi van ottan, 


s milyen e sűrü, kúsza, vad vadon:" 

Válaszképpen e néhány sort adom: 


, már rágondolva reszketek legottan. 

hogy megértsd a Jót, mit ott találtam, 
hallanod kell, mit láttam az uton. 

Akkortájt olyan álmodozva jártam: 
nemis tudom, hogyan kerültem arra, 
csak a jó útról valahogy leszálltam. 


Elindult és én követtem nyomát." 


" Részletek Dante: Isteni színjátékából. Pokol: Első ének, 4-6., 
8—12., 156. Babits Mihály fordítása. 

Szárnyalás 


,, Vergiliusz és Beatrice" 


Hogy rászálltam jó utamra, ezt tudom. 

Mert nem , hiszem" -— ez kevés nekem. 

Az kell nekem, hogy tudjam - s kell a szárnyam is... 
A szárnyam nem szegett — szegni: azt nem engedem, 
(hisz volt ilyen, nemegyszer, és elengedett: 

viasszal volt tapasztva, avult egy technológia) 

— tehát ha szárnyam szegetlen, 

nem verdes, nem csapkod zörögve, ám suhog — 
akkor vajon miféle baj lehet, 

mi itt e földön innen s a rosszon túl elérhet — 
mondd! 

Eseményközlő — 
, referenciális olvasat" 


Érdekelnének vajon versvázlatim? 

Nyers, félig kész szövegcse mind 

s rájuk-melléjük néha rakva rím. 

Ezek mint húsok úgy remegve kint 

ha nyári asztal sarkán ott felejtvék, 

várják feldolgozásuk és hogy őket majd egyék. 


Jobb egy ötlet, mint öt egylet — 

s minél több ötletem van (nem csak egy), 
annál inkább kifogyhatatlan 

leszek, mint télen duruzsoló katlan, 

és annál jobban kúszom én beléd, 


és viszont — hiszen viszonzod. 


A fák ott integetnek, nézd, előttem: 

három fenyő, egy alma-, egy barackfa 

és cseresznye, meg még egy diófa — 

ez kisarjadzott bizony magától 

s nőttön-nődögél gödör szélén azóta, 

hogy felszámoltuk partigödrünk. 

Vonzása volt ám egykor, és örültünk. 

Ma már a komposztálóvödröt 

(kihagytam kézenfekvő , vödrünk", 

mert másik rím lódult és végül az lett), 
lódítom és hozzá egy végtelen mesét. 
Lelakván rímeim, foghúzni kell már menni, 
tetőt befedni, talpalással encipőm javítni; 
ezekhez én nem értek, bár hozzád ha érnek: 
cipőd s fogad szeretnék egy-két percre lenni, 


48 


hogy tudjalak közelről — no nem , figyelni; 

de -— nézni, látni, megtapasztva nálad enni. 
Akkor tehát: mi referenciát bennük találhatsz, 
hadd futkározzon, merre tartja kedve, 

de tudd meg, hogy bennem személyed 
erősen, meglehetőst elmélyedt. 

Ne gondoljuk, hogy ez karóhoz rögzítése 
volna, csontig lerágott méla eb hozzákötése. 


Ó nem, nem: vérünk e fürge-változékony táncát 
fejezte ki s be így, szökdellő látomás románcát. 

Ima közben odalépek 


E mái meleg estém 
örömömet lesném 

ahogy imádkozol 

ima közben odalépek 
ágyamba mit hozol 
imádkozol és arra kérlek 
imámért bocsáss meg 

hogy kitárulkoztam én meg 
kitárulkoztatnálak téged 
szerelmi vegyülésbe véled 
szóban fürdetnélek 

szavam mind rád lehelném 
forró szavakkal hűtenélek 
futossa bőrünket be izzás 
száguldozzunk egymásba ringvást 

Támad az időknek nagyszerü rendje 


Alighogy lefoszlott rólam és levált: 

kicsiny lett hitem, odébbállt, elinalt s loholt, 
és furcsa történetszálak közé sodort. 

Mint mikor fűt színi készülsz, 

tekered te cigeretád s valósággal beleszédülsz. 


Kis hitem hazug regét koholt nekem, 
merész históriákat 

tekert ő: nemcsak fűt, de fákat, 
bánatomba temetkezett, 

leste mind e két kezet. 


Hitemre: megnéztem kezem fejét 

és láttam ott rovátkák kis, de sűrű erdejét. 
Szeret kezem s veled ír neked — 

és gyógyít, felderíti kedvedet. 


Hanem) te visszahoztad! 

Lobot vet most, mert símogattad — 

eljöttél újra hozzám s visszaloptad 

Zeusz tüzét, nőstény Prométheusz, nekem. 
Mert inamból szálldogált el akkor — 

inalt, szaladt és szedte lábát 

gyorsított illanással, 

mint léggömb régi május elsejéken, 

mit rossz kölök csúzliról kilődözött 

U-szeggel" eltalál: 

kipukkad és a földre foszlik. 

Fut kölökhöz férfi, nő s a kisgyermek; 
sír ez, de már minek ... 

Kipukkant hitem hűlt helyén 


mi az, mi még teremhet? 


Hitem nagyobbra nőtt azóta — 

a bánatomra ült és vallatóra fogta 
halálból lett és sarjadott ki. 

Hol vannak már azok? 

Igen, így mondtuk: , ők azok" 


" Hivatalos nevén: kapocsszeg. Szerelvények, huzalok faanyagok- 
hoz való rögzítésére való. Kalapáccsal könnyedén beüthető a kívánt 


52 


Elnyom az álom 


elszenderedtem pillanatra lent a kertben 

illatos kertekről szőttem kósza álmaim 
mostantól színes illatod reám omolna kinn 

vagy jobban mondva színpompásan illatolsz 
öröm nekem ha mágiádat viszonozhatom 
varázsos lényed fényével betölt és szétfeszít 

vajh írtam-e már a tűzről? ezt varázsod szítja ott 
vagy csupán a szendergésem az mi elsodorhatott 
nekem varázsoltad magad varázslónő holott 

az álom egyre jön s már az ébrenlét halott 

Farvíz-ének 


Hol keresselek ma éjjel: 

éjszakának rejtekében 

merre és hová futossak én tekintetedben 
de a tekinteted nem is ében 

(az a haja ne keverjük kérem szépen) 


én mostan tiszta kéjjel róla álmodom 

kéjjel írok benne élek 

és elmondom - ha unnád 

(akkor is elmondom hogyha nem) - 

én el nem unnám én kegyednek írva sírok 
belül de lassan írásomba" gyorsan ívok 
kéttornyú messzi lakba ott öröm fakad most 
ez életem boldog kiszínezése lesz, van és volt. 


mikor felébredek ma lőn a tegnap és előtte 
s még korábbi dőbe visszalépve 

úgy vagyok hogy én veled vagyok 

mint pillangót régen sehogy se tudtam 
úgy hasítom víztükröm mint a kés 

ha hűtőből kivett kemény vajba tér 

s abból izenget 

úgy tercínázni bátran próbálhatok 

pedig nem ezt akartam tervbe sem 

vettem de jöjjön az mi megállíthatatlan 
vársz-e jelzőstül te katlant 

nem állítom meg: bogár került fülembe általad 
szög ütődött fejembe s áthaladt 

és végre leesett, s az őszre meglesz teljesen 

Száz ének mi az nekem 

mi száznapos tojás a chinese cuisine szakácsának lehet 

az lesz nekem tercinástul futossa bőrömet s alatta kéj 
mámorában úsztatom meg versem farvizén 

kegyed ki feketéllesz és madár a nappalidba vár de holtan 
rég megholtam mondja mantovai költő-herceg 

csakhogy Vergilius egyrészről sose henceg 

másrészről halhatatlan és fogadjunk 

nem volt őnála semmiféle igazolvány 

üsd fel bármely lapját s eldöntheted... 

Szer 


Egy ismerősen ismeretlen úr országába elértem, 
léptem igazítva körbe-körbe néztem, úgy figyeltem. 
Kiválasztottam én a legmagasabb hegyet éppen, 
melynek jeges csúcsait hidegleléssel néztem, 

és ekkor értettem meg, hogy s miként lehet 
hidegre lelni vagy másokat hidegre tenni. 

A legmagasabb hegy gyomrába nézni vágytam. 


Csak azt szeretném, azt a nyári hőt, 
midőn hevemmel elbűvöltem őt, 

a nyári nőt, ki elbűvölt s karomba dőlt. 
Ragyog s a fénye szikrát vet s hajít 

s lobot szerelmet és időnkint 
bizony-bizony, hogy kínt arat: 

csókkal, cirógatással és körömmel. 


A szív lobot kapott és lángra gyújtja tested. 
Energiám s erőm akár Tiámat, 
és Marduké is: éktelen nagy. 
Nem fékevesztett hirtelen fagy, 
ha szertelen is szeretetbe hívlak. 
De van szerem, min lógok ottan, 
és bár a mellem ugyan nem nagy, de mégse roggyan, 
szűkkeblű nem voltam és nem vagyok se máskor, 
se mostan. 

Víg tapasztalások 


Tapasztalásaid nesze 

cirógatott s eszem veszé. 

Tested harmatát 

víg asztalom fogja fel, 

a holnapod meg 

rám tapad-simul vigasztalással. 

Sóvárgón várlak - és kivárlak. 

Add nekem magad s elviszlek én legottan, 
üstölléssel töltöm kedvem de lassan, 
bolondulásig — igen, legottan. 


A szófejtést, mi jön, kapd el most, Olvasó — 
víg asztal mellett ülhet naphosszt békasó. 
Ó sajnos elfeledtem, 

hol van már az ó-chateau. 


Várom mindig, hogy szólj nekem, 
jelenj meg s fordulj velem. 

Mit írsz, abban szeretkezel velem, 
jobban mondva: szeretkezés terem — 
s ezt én igencsak kedvelem. 
Éjszakába nyúló híradásod, 

mely mint sűrű csókzivatar 
záporozik rám s betakar, 

oly gyöngéden cirógat, ahogy akar. 
És te ágyba lökve nógatol: 

nézzem, hogy száll a gólyatoll 
fészekből ékszered pihére. 


Dal a virágzásról 


Gyere hozzám legyél a virágom 
tárogasson ő engemet várjon 
nekem bontsa mind a szirmait 
egyik erre másik arra hajoljon 
neked ver ez a szív ma itt 

illatod reám ömöljön és örüljön 
jöjjön szagod rögtön ide jöjjön 
harmatozz virágnak kelyhe te! 
kéjtől remegj te ne az éjtől 

az csak rád terült a kezdetektől 


és szorít már észvesztőn belül 

Vonzások 


Amíg én lelkesült vagyok — másként szólva , ihletett" 
(ihletettre fölhevült lelkére nézve hőre lágyuló), 
addig én úgy képzelem, hogy engem ide tett 
valamely erő, mi nem első ízbe terelt 

hozzád; bár én a vonzásokban inkább hiszek, 

mert vonzzák egymást a dolgok és szeszélyek: 
kövek, vasak, neutrínók, protkók s növények, 
állatok s az emberek, e furcsa lények. 


Fogadj szívedbe, babusgass csak engem! 

Egy (no nem , egy", dejszen érted) szóval ha mondod: 
meggyógyul az én lelkem, dejszen nem is beteg, 

de gyógyítsad a nyár hevében, 

s ha elmúlik a nyár és jön az ősz, a , bolgyinói"" — 
mikor az álom könnyéből nevetve jönnek 

rím, ritmus és maguktól lesz belőlük ének — 
gyógyíts akkor is, de bátran, szavad szenteléssel 

ér nekem fel - és ha elmúlik az ősz, a fények áradása, 
jön a hideg teles hó kásátlan lankadással, 
hóemberes horpadással 

jön a belügy s telefonba 

írja nékünk, hogy aszongya: 


" 1830-ban Puskin három hónapot töltött a közép-oroszországi 
Bolgyinóban. Ez volt a legtermékenyebb időszak az életében, a 
,bolgyinói ősz" 

süljön át a szomszéd hóember hátára!" 
A tréfa mára megvolt és bezárul. 

Ha kap eszi — ha nem, akkor 

éhe szónak lett a vége itt a 
mókatárazónak. 

Jó tanácsok 


Meg ne húlj te, ott a kádban, 

szaladj egyet-kettőt ruhátlan. 

Testeden csak egy szétnyíló kiskabát van, 
Iramodom, meghiszem azt, futok teutánad. 

És elfújok szívedről mindent, mi fáj, mi bánthat. 
Mondd el, mi bánt, mi zúzta sebesre a lábad. 
Mért tépi rólad le a heged, mint az inget? 

A vágytól szertelenmód reszkető szerelmet 
irkám gyógyítja, a sajgó sebet; maradj te veszteg 
(nem ásom ki a rég elhantolt ebet neked). 
Addig-addig gyógyítalak kádbabebújt úrnőm, 
amíg csak kéred tőlem magad is a gyógyírt. 

És én addig adom, amíg te magad el nem veszed, 
s nem gondolsz holmi rosszra, hiszen csuda jó ez. 
A napfonatod meleg hullámaiba bál lesz, 
reszket hullámzással és messze már a bánat. 
Fátyolos tekintetével hálatelten néz fel arra, 

ki utánad iramodna, ha nem ülne egymagába 
roskadozva, mint a menyegzői asztalon a szódabikarbóna — 
sokat ettek mind a népek, szól a tompa nóta 
(volt, kit balsorsa sittre tolt) 

sokan voltak, szeretkeztek 

élvezték, hogy ölelkeznek 

kezük egymáson piheg és csókot lelkendeznek, 
egymást álmodják valóra. 

Szállj hozzám édesnél is édesebben, 
csatangolsz, repkedel te kismadárom, 
repülj hozzám a gyertyalángba mindenáron, 


dínomdánom lesz meglásd az ágyon. 


Van-e mi szebb, mi kedvesebb is ennél? 
Mert ha nincs: várlak téged itt ez estén 

Üdvöz légy a Somló-hegyen 


Üdvözlöm a Somló-hegyet! 

Összekapom magam, máris megyek 
reggelizni — nem a hegyre, nehogy ijedezzél. 
Ijesztegetni nem szokásom. 

Hoffmann csinált ilyet (de én nem): 

jól megviccelte ebadta feleségét 
életnagyságba rajzolt képpel: 

mert kiállította bizony otthon. 

No de akkor ki volt az ebadta? 

Az író — vagy a feleség, akinek adta? 


A képpel egy csapásra ott termett, s ijedten 
nézte felesége őt a rajzon ihletetten. 

Apokrif Zsuzsánna 


Csehov lova 


1 
Az elmúlt éjjel álmodoztam, 
nesztelen rajtad motoztam, 
s ahogy hosszan figyeltelek — 
éles kontúrral egy lovacska képe 
tűnt elő lelkem szemében: 
nyugdíjba készülő kocsis gebéje, 
Anton Csehov mindent meghallgató lova 
volt, mi rémlett éles körvonalba: 
Mi volt ez a jelenés? Miért e ló? 
Csehov lovához vagy nekem hasonló. 
Ha én ezt kérdem tőled: 
skinek sírjam el fájdalmamat? 
ha bánatom viszem hozzád vagy fáj dalom: 
engem mindig meghallgatol. 
Elmondhatom, mi bánt s azt is, ki hallgat el 
s már nem beszél többet, de hallgat ott. 
Meddig lesz - mondd - hogy végighallgatol? 


...a zenébe busulva felenged a kőszinü fájás, 

és nem olyan keserű már szádban a mély szomorúság. 
Mint amikor könyvet fog a kézbe a bánatos ember, 

és könnyét könyvébe leesni a morzsolgással 

hagyja, leengedi szívének huzalát laza ívbe, 

s nem szomorú: mosolyok futkosnak kedvvel az arcán — 
végre kiléphet a jó puha, hűvös reggeli fénybe. 

Bárha előre tekinteni tudnék szíveken által! 

Nem tudom én sehogyan kifigyelni, se látni a szívben, 
hogy mi megy ottan végbe, mi áramlásokat űznek, 

mit tárolnak a kamrák, mért is tárogatóznak, 
mily muzsikát generálnak, meg pumpálnak az izmok, 
mert vakulásig költöm a verseim itt, a lugasban. 


2 
még mielőtt egyáltalán lement a 

nap délután volt aznap naplemente 

de hogy lehetett délután a naplemente 
hát elkúrták a strázsák akkor este 

ők azt képzelték akkor (délután volt) 
hogy várható volt már a nap leeste 
tőről metszett magyar történetbe 
csöppenünk itt mind a ketten 

én íróként te olvasóként ihletetten. 


3 
Az elmúlt éjjel ábrándokba tértem, 
te kedves tested közeledni véltem. 
Mint mikor fürdőjéből kilépett 
Zsuzsánna - és gyorsuló szenvedéllyel 
hágott a kerevetre minden éjjel. 
Sosem tapasztalt szenvedések 
előérzetével tette lábát zsámolyára aznap, 
még azelőtt, hogy lement a nagy nap, 
mert délután volt aznap naplemente; 
(de hogy mehetne délután a nap le? ) 
Hát szétkúrták őt akkor aznap este — 
őt, ki tudta akkor (délután volt), 
hogy várnak rá, és ő is várta: hogy megessen, 
s e tőről metszett magyar történetbe essen. 


65 


4 

Egymás mellé csöppentünk akkor mind a ketten: 
ettől a pince édenkertje nyomokba szebb lett, 

és akkor ott és más egyéb éretlen 

frusztratív okfejtés rebbent feszülve szélnek. 

Én íróként, te olvasóként ihletetten 

bevégzem azt, min fukar kéjre lesve 
fennakadtam, mint bögréd akasztod föl a szögre. 


Utóhang 
E szép éjjelt rólad mintázom én a testén, 
rajzolni kezdem ábrándjaim elestén, 
de méla vagyok már s túlságosan is rest én. 

Lépcsőházi gondolat — 
Lesprit d" escalier 


Futosva szaladozunk föl és le. 

Lekéstelek hát. A kés hasít szavamba, 

kettészeli vágyam - goromba 

évek szeletelnek s tűznek horogra. 

Felkent. Mire s hova — kérded tán dadogva -: 
szavam árját, hogy az gyönyörök szikláját kertedbe tolja. 
Csak azt tunnám feledni. 

Akarja a halál - de lassan és puhán feléled 

a vágyam, visszasettenkedik és veled 

járja a táncot karba, kéz a kézbe, 

láb a lábba fonódván. 

Érted ezt, feketéllő Szajna-parti sellő, aki volnál? 
Ki más, mint a kéttornyosuló kebelű? 

Csak a szenvedély meredélyre húz belűl. 


saját kertemben fölnevelt Paradicsomba kínt 
kínra hányva messze hagyva, mint a Lót, 
mikor nem nézne hátra, mint a ló, 

miként a kérdését fogalmazó, 


szót szóra szóval halmozó... 

Jó lesz vigyázni 


Ha elpattan egy húr s vijjogva szabadul — 
visszatenni hogy lehet, mi elszakadt vadul? 
Tépkedünk mi húrokat, de mégis megmaradtanak. 
A démoniról költhetek, de írni nem merek; 
merítni abból hogy lehet, mi nem remeg? 

Kérdés, nem válasz ez; kincsem fakad, 

szavakban úszik és feléd halad, 

de el nem éri - ez ars poeticánk maradhat. 


(Énbelőlem kiment már az élet, 
kókadozom, alig-alig élek, 

s úgy kétpercenként álmodásba térek. 
Úgyhogy fejem lehajtanám, 

s egyúttal ezt javallanám: 

tegyük magunk holnapra el, 
csendesedjünk, mint egy akvarell.) 

Rímpárzás 


Lásd: mi egyet gondolunk, 

nem ráncoljuk homlokunk. 

Jó éjszakát terítsen rád! 

Ezt a rímet, hogy Hernád, 

(ez jutott eszembe most): 
tudom, hogy lassan s hömpölyögve mos 
partot, ruhát, belé vetett hitet, de most 
csak a szükség hozta rám. 

Nem a versem faláról 

csorog, hanem magától 
folydogál le a gátról 

az írás: 

méne tekel, ufarzin. 

Ide csak oly furcsa rím 

illik, mint a ráncaim 

rólam készült rézkarcain. 

Megint nem egy rímpár takargat, 
paplan helyett csak vakargat, 

azt hittem már: aszály fakadt, 

és rímforrásom mind kiszáradott, 
bennök a rímek mulatságosok, 

s bár egyik ága sem apadt, 

attól féltem, hogy kiakaszt 

téged e rímözön kézen-közön. 

Zárom ímé soraim, 
elapasztom rímeim. 

Téged, olvasóm, szeretlek, 
ágyba veled úgy megyek, 
hogy ágyamba tekerlek. 
Végiggondolva alig merlek 
téged szeretni és temérdek — 
innen tudod, hogy én téged 
nem ráncba: rímbe szedlek. 

Szerelemdal a """-hoz 


Az vagy nekem, az ám, 

szeretlek olvadón, hazám. 

Reggel neked szól ébredésem, 
édesmód áramolsz te bennem, 
hömpölyögsz felém kanyargón, 
hogyha szól a rádióm. 

Azt gondoltam: talpra én! 

Mert hív a haza, soha vagy most, 
legszívesebben én -— időm helyett — 
a kedvem tölteném veled. 


Sajnos tegnap este, azaz máma hajnal 
nem jutott eszembe megverselhető dal, 
költésre alkalmas vagy arra érdemes, 
ezért inkább az ágyba tértem es. 

Az álom ólmos futással jött értem, 
lehúzott, altatott és befedett. 

Kacagvás és szellők helyett 


az ég különc viselkedésével lepett meg: 
hiretelenmód és váratlanul repedt meg. 

Zsuzsánna és a vének — 
varjációs költések 


Miről szólhatna még az ének? 

Zsuzsánnáról írt dalok majd" egymásba érnek. 
Ámde hol maradnak el a vének? 

Mit csinálnak ők? Mi az, amit kérnek, 

s ehhez milyen dal illik, mily kíséret? 


Vajon éjt nappá téve egy tenyérnek 

eréből ráncigálják múltjuk és henyélnek? 

Ők aztán egyáltalán nem félnek — 
kívánkozik ez a rím: kefélnek, 

vagy legalábbis szeretnének. 

Puskintól vettem kölcsön ezt a rímelési elvet, 
melyet van oly költő, ki teljességgel elvet 
(sokan nemis tesznek a sor végére rímet! ) : 

, [tt van, ni, kapd el, olvasó!" 

Bolondos őszi reggel 


Bolondos őszi reggel 

az éjszakán hevert el. 

Úgy terült el rajta tényleg, 

mikor lassan már mindenfele fénylett, 
mint nagytestű, kedves kutya a kertben 
ha nyújtózik és ettől éberebben 

vágtat feléd. 


Ej, bolondos őszi reggel! 
Nappalom kincsét ne verd el. 
Ott, a lábad előtt hever mind, 

ne rugdosd, ne taposd - de vidd: 
hajolj le érte. 


Bolond vagy te, hajnal. 

Már a fény elől inalsz el. 

Itt az ősz, az őszi reggel: 

próbál elfutni, de a nappal 

nem tud birokra kelni, versenyezni. 
Hűvös fénye szinte mar, 

árnyas homályba tol mindünket hamar. 

Behajózik 


Tegnap nem írtam, sem verset, sem regéket. 
De ettől még fénylek tenéked — 

vagy te ragyogsz, s én arra nézek, 

oda fordítom az arcom, 

a fényed hogy reám ragyogjon, 

ott kössön ki rajtam s gomolyogjon, 

ölelőn felém szaladjon. 

Kikötőd így legyek, így szabadjon 

révbe futni várnom-áhítoznom. 


Mit a sors hoz, azt kellene hoznom: 

egyik rím a másikat úgy vonzza és teremti, 
miként hajó ha kikötőben vágyik megpihenni. 
Pihegve várja és hullámzanak pihéi — 
kikötne ott, de nemigen reményli 

(akarni nem akarja persze), 

hogy megnyugszik s csitulnak majd pihéi. 
Jer hát! Akadj fenn a kikötőn! 
Horgonyozlak szép hajó, setét hajad 
kezembe bátran add. 

Horgonyom hullámozó pihéid 

viharba rántja, 

s lesz utána kedves jóbarátja: 

szelíden nézi, elsimítja és kitárja. 

Te visszafénylesz. 

Már nem tudjuk, ki ragyog — 

s ki az, aki gomolyog. 

Remegve kérded (hisz reszket a térded), 
kérded tán, mért teszi ő veled azt. 

Miért remeg a térded? 
Mondd el csak: hova réved? 
Feltárul s ahová a hajóm örömest odatéved. 


Mondd: melyikünk a hajó s melyikünk kikötő? De 
kikötnék! 

Vagy pedig: esdeklőn csalogatlak az én kikötőmbe. 

Én kikötő legyek és te hajó, ki remegve kikötne? 

Vagy legyek én a hajód, s te öböl, hova ringat a tenger? 

Vágy 


Térded ha meg-megvillan, 

a képzeletből el nem illan. 

A vágy cövekel inaimban. 

Tudodt-é, hogy és honnan 

jön, érkezik s fog meg legottan? 
Miért űz, mondd, hová s mivégre? 
Hol a hajó, hol siklik, fekszik föl a vízre? 
Kikötne vajon horgonyon lebegve, 
vagy inkább habzik végtelenbe, 

a vágyak óceánja várja erre? 

Ha megnyalod, jaj, sós a medre — 
Tatyjánát megkapta ott a medve... 
megfogja, marcangolja kedve; 

ha kedvét töltené, jóllakna és ehetne 
szerelméből, sőt lagzi is lehetne. 


Súrlódjék hajó tengerárhoz, 
kikötni vágyás áldozáshoz. 
Oldd a vágyat, és ha mást oszt 
az élet: a sors megáld most. 

Rímek ... 


Az éjszakai telken írom ezt a verset. 

Nem vettem telket, nem is örököltem, 

a rím kedviért (a versen kívül) 

isten uccse, senki fiát meg nem öltem -— 
habár, ötletem az volna bőven. 
Egyébiránt meg kár volt ötletelnem: 
semmit nem leltem, nem is cselekedtem 
(megint a rím kedviért se nem öltem, 
semmi olyat nemis nyeldekeltem, 
amitől... de hagyjuk már a rímeket, 
miket ímmel-ámmal mímelek. 

(Volt egy ember, nevére nézve Mím Elek — 
hol volt, hol nem volt, talán meleg, 

nem biztosan, de a szíve nagyon kerek. 
Én addig-addig rímelek, 

míg e Mím úr, kit hellyel-közzel kedvelek, 
viszontkedvel engem, amint rímelek. ) 


Tehát, hogy visszatérjek az ösvényre, 
melytől letérített Mím úr kitüntető figyelme — 
nos azt tapasztalom, hogy elfeledtem, 


mi volt az ok, mi hajtott arra mennem. 


Tanulságot levonni jöttem: 

ne ő térítsen többet engem, 

sem erre, sem arra mennem, 

hanem majd én terelem őt figyelve, 

s ha letér utunkról új ösvényt repesve, 
vágjunk utunknak új irányt keresve! 

Várakozás 


Várom én a Múzsát - eljön-e ma vajon?, 
Vajon mit szól dalomhoz? Sír? nevet? 
Megszólította-é, vagy mint malom, 

ott zokog hozzá a mélybe lent? 

Mit szól - vagy sír, zokog, 


szívéből nyit szerelmi zálogot? 


Az én Múzsám sötéten ragyog — 
sátorát fölém teríti: a szám gagyog. 
Verslábaim galoppra fogják, 

őt utol nem érhetik — dadogják 

e lábakon keresztbe tett rímek: csodát 
jeleznek -— és a vers forog tovább. 


A vers dadog. Ki angyalom, tisztán ragyog — 
beszél, mint égen örvény. Úgy vagyok 

én ilyenkor, miként a hűvös, tiszta lomb, 

ha feltámadt a szél s belé kapott. 

Furcsa rímek 


Azt majd, ha már leszállt az éjjel, 

s a harmatot deresre húzta és kegyelmed 
álomba dermed s meleg harmat álma vermed. 
Bár ott lehetnék harmat, ott tebenned! 

Úgy harmatoznék és nekem pihegne mellyed. 
Úton voltam épp s figyeltem szanaszét. 
Dacolt velem viharzó téli szél, 

közben ezt a sort s a többit egy kezemmel 
egymás alá tapiztam távközlő eszközömmel. 


Az édes szenvedélyt prózába tenni kéjjel 
kívánod, jól értem, szép galamb - ez éjjel? 
Megkapod, csak várd ki, míg a héjád 

el nem ragad, ha fészkeden talál rád. 

Olyankor, ha egy rím furcsamód felugrál — 
Mint ez itt ni: egyszerre itt terem, 

iszonyú: rideg, vad, süket, könyörtelen — 
töröm fejem, kezem meg tördelem: , halál rád" 
Mit kezdjünk vele? Selejtezzük le tán? 

Ahhoz, hogy eldobjuk: jól hangzik — de furcsa ez: 
, halál rád" , héjád" , rád talál" — 

ezekben nincsen értelem, 

de zengését a szónak mérhetem. 

hisz mérhető, ha mégoly érthetetlen. 

, Hogy olvassuk" mindezt? Nem érdekel. 
Olvasd fordítva: megcsikordul. 

Éppen attól énekel, s életre kel 

kellem, báj és szenvedély. 

A versláb akárha egyet lép, 

már akkor sokat és messze ér. 
Zuhansz-repülsz: vágy a testtel összeér. 

Nem üzenet 


Érdekel az istened, 

kihez imáid rebeged 

halk szavú ölelkezésben. 

Nem tudom, nincs elképzelésem: 
hol van ő - fizikailag ez ki — 

de a versemet ereszd ki. 


Nem üzenem, neki mondom: 

, Rimkedvemet nem adom én: 
mit adtál, visszakövetelni nem ér. 
Mint sebből, ha megalvadt 
(szivárog, már alig vérzik), 

a fájás abból csak kiérzik: 
engedd neki, hadd fakadjon! 
Véren tövis, tüskén szár inogjon, 
és a könnyem hadd csorogjon - 
a végén virág meghajoljon! 

E parlagias földre hulljon, 

hol a bozót is elszárad — 

de a vers az csak loholjon, 

soha, soha ne fáradjon, 

sort sor után tapogasson. 

A rímeim ereszd ki, 

ne hagyd őket egyedül 

— hisz egy rím csak egyre dűl -, 
ne menjenek veszendőbe, 
teremjen az esztendőbe 

vers dögivel s kötegelje, 

aki ritmust s rímet adott." 

Ha, mint mondják, 

isten a főtt sonkában is ott van: 
akkor mások otthonában, 

vagy jókedvvel szürcsölt borában 
hogy ne volna árendában? 

